گیل گادوت

**گیل گادوت** () ایک اسرائیلی ماڈل اور اداکارہ جو 30 اپریل 1985ء کو پیدا ہوئی۔ وہ اسرائیل میں ہی پلی بڑھی۔ اٹھارہ برس کی عمر میں 2004ء میں اسے مس اسرائیل کا تاج پہنایا گیا۔ اس کے بعد دو سال تک اس نے اسرائیل کی فوج میں لازمی ملازمت کے تحت کامبیٹ انسٹرکٹر کی حیثیت سے کام کیا۔ اس نے ماڈلنگ اور اداکاری کی دنیا میں جانے سے پہلے آئی ڈی سی ہرزیلیا کالج سے تعلیم حاصل کی۔

## ابتدائی زندگی

گیل گادوت اسرائیل کے شہر فتح تکو میں پیدا ہوئی اور قریبی شہر روش ہاعین میں پلی بڑھی۔ عبرانی زبان میں اس کے ذاتی نام کا مطلب لہر جبکہ خاندانی نام کا مطلب ساحل دریا ہے۔ اس کی ماں عیرت ایک استاد جبکہ والد مائیکل گادوت ایک انجینئر ہے۔

ہائی اسکول میں اس کا مرکزی مضمون حیاتیات تھا۔ وہ کہتی ہے کہ چونکہ اس کا قد لمبا ہے تو اس وجہ سے وہ باسکٹ بال والا کھیل بہت اچھا کھیلتی تھی۔

## عملی زندگی
گیل گادوت نے 2004ء میں اٹھارہ سال کی عمر میں مقابلہ حسن اسرائیل جیت کر مس اسرائیل کا اعزاز حاصل کیا اور اس کے بعد ایکواڈور میں ہونے والے مس یونیورس 2004ء کے مقابلہ حسن میں حصہ لیا۔ گیل نے بیس سال کی عمر تک فوج میں خدمات سر انجام دیں اور اس کے بعد قانون کی تعلیم حاصل کی۔

گیل گادوت نے بہت ساری بین الاقوامی تشہیری مہموں میں بحیثیت ماڈل کے کام کیا جیسے مس سکسٹی، ہوواوے سمارٹ فون، کیپٹن مورگن کی رم، گوسی خوشبویات، جلد کی مصنوعات اور جیگوار کار وغیرہ۔ 2015ء میں وہ چہرہ حسن برائے گوسی بیمبو خوشبو قرار پائی۔ وہ کاسموپولیٹن (Cosmopolitan)، گلیمر (Glamour)، مجلہ عروس (Bride Magazine) ہفتہ وار تفریح (Entertainment Weekly) سیلو (Cleo)، یو ایم ایم (UMM)، فیشن (Fashion)، لوسیری (Lucire) اور ایف ایچ ایم (FHM) جیسے جرائد میں صفحہ اوّل پر شائع ہونے ولی ماڈلوں میں سے ہے۔

## فلمی سفر
گیل نے ماڈلنگ کا آغاز 2000 میں کیا اور پہلی فلم فاسٹ اینڈ فیورئس (Fast & Furious) سیریز کی چوتھی فلم تھی جس میں وہ بطور گزیل جلوہ گر ہوئیں۔ ان کے کردار کو  فاسٹ اینڈ فیورئس (Fast & Furious) پانچ اور چھ میں مزید بڑھا دیا گیا، اس سیریز کی فلموں میں گیل نے اپنے سٹنٹ خود کیے۔ سال 2010 میں ڈیٹ نائٹ (Date Night) اور نائٹ اینڈ ڈے (Knight and Day) نامی فلموں میں جلوہ گر ہوئیں۔ گیل کو اصل شہرت فلم بیٹ مین مقابلہ سپرمین :ڈان آف جسٹس( Batman v Superman: Dawn of Justice) میں ونڈر وومین کا کردار ادا کرنے سے ملی، اس کے بعد انھوں نے ایک مکمل فلم ونڈر وومن پرکی، کچھ عرصے بعد جسٹس لیگ میں بھی جلوہ گر ہوئیں۔

سال 2018 میں مشہور رسالے ٹائمز نے انھیں دنیا کی سو بااثر شخصیات میں شامل کیا۔

## حوالہ جات

زمرہ:1985ء کی پیدائشیں
زمرہ:اسرائیلی خواتین ماڈل
زمرہ:اسرائیلی فلمی اداکارائیں
زمرہ:اسرائیلی فوج میں خواتین
زمرہ:اسرائیلی یہودی
زمرہ:اسرائیلی ٹیلی ویژن اداکارائیں
زمرہ:اشکنازی یہودی
زمرہ:اکیسویں صدی کی اسرائیلی اداکارائیں
زمرہ:بقید حیات شخصیات
زمرہ:تل ابیب کی شخصیات
زمرہ:روش ہاعین کی شخصیات
زمرہ:ریاستہائے متحدہ میں اسرائیلی تارکین وطن
زمرہ:فتح تکو کی شخصیات
زمرہ:مس اسرائیل فاتحین
زمرہ:مس یونیورس 2004ء شرکاء مقابلہ
زمرہ:یہودی اسرائیلی اداکارائیں
زمرہ:یہودی خواتین ماڈل
زمرہ:اسرائیلی صوتی اداکارائیں
زمرہ:اسرائیلی خواتین کراٹیکا
زمرہ:اسرائیلی اشکنازی یہودی
زمرہ:تل ابیب کی اداکارائیں
زمرہ:اسرائیلی فلم پروڈیوسر
زمرہ:یہودی فلمی شخصیات
زمرہ:صیہونی
زمرہ:امریکی ٹیلی ویژن اداکارائیں
زمرہ:اکیسویں صدی کی امریکی اداکارائیں
زمرہ:یہودی اداکار
زمرہ:اکیسویں صدی کی عسکری شخصیات
زمرہ:امریکی اداکارائیں
زمرہ:امریکی خواتین ماڈلز
زمرہ:یہودی اداکارائیں
زمرہ:مس یونیورس 2008ء شرکاء مقابلہ
زمرہ:خواتین
زمرہ:فلم پروڈیوسر
زمرہ:فلمی اداکار
زمرہ:اسرائیلی اسٹیج اداکار